Staðallinn gerir kröfu um að áætlunum og verklagsreglum í umhverfismálum sé fylgt og að skráning og vistun upplýsinga uppfylli skilyrði . SvansvottunÁrið 2016 hlaut íslenska eldsneytið metan norræna umhverfismerkið Svaninn og var þar með fyrsta íslenska eldsneytið til að hljóta slíka vottun . Umhverfismerkið tekur til alls lífsferils metans sem framleitt er af SORPU og er m.a. staðfesting á að framleiðsla og notkun eldsneytisins stuðlar að lágmarks losun gróðurhúsalofttegunda . Þá er orkunotkun í framleiðsluferlinu haldið í lágmarki og komið í veg fyrir sóun eins og kostur er . Vottunin er háð því að eldsneytið mæti sjálfbærniviðmiðunum Evrópureglugerðar um endurnýjanlega orkugjafa og kröfum um gæði eldsneytisins . Upplýsingaöryggi ISO 27001 Í lok ársins 2019 fékk SORPA vottun samkvæmt ISO 27001 um stjórnun upplýsingaöryggis . Er það viðurkenning á því að upplýsingatæknikerfi SORPU er stýrt til að tryggja trúnað , réttleika og tiltækileika þeirra gagna sem SORPA meðhöndlar .